સંસ્થાના ચેરમેન કેતનભાઇ પટેલ દ્વારા સંસ્થાની કામગીરીને લઇ સંતોષ વ્યક્ત કરતા જણાવ્યુ હતુ કે ગત વર્ષની પીલાણ સિઝનમાં સંસ્થાએ 8.40 લાખ મે.ટન શેરડીનુ પીલાણ કરી 9.19 લાખ ક્વીન્ટલ ખાંડનુ ઉત્પાદન કરેલ છે. અને 10.84 ટકા રીકવરી પ્રાપ્ત કરી છે. સાથે સાથે રેક્ટેફાઇડ સ્પીરીટ,ઇથેનોલ,બાયો કંમ્પોસ્ટ તેમજ કલ્યાણબેગ ખાતરનુ પણ ઉત્પાદન કરી સભાસદોને સારો ભાવ આપી શક્યા છે. ખેડુતોએ હવે પહેલાની જેમ મે-જુન સુધી સુગર ચાલુ રહે તે રીતે શેરડીના રોપાણ ઉપર ધ્યાન આપવાની જરૂર છે. હાલ માર્ચમાં બંધ થઇ જતી સુગર ફેક્ટરી 180 દીવસ ચાલે તો ખેડુતોની સાથે સંસ્થાને પણ ફાયદો થાય તેમ છે. અને આ માટે દરેક સભાસદોએ સહકાર આપી 50 લાખ મે.ટન શેરડી ક્રસીંગ થાય તે રીતે કામ કરવુ પડશે. હાલ કેન્દ્ર સરકાર દ્વારા પણ બફર સ્ટોક પૈકી જથ્થાના પ્રતિ ક્વીન્ટલે 290૦ રૂપીયા ફાળવી આપણી સંસ્થાને ગણત્રીના કલાકોમાંજ 32 કરોડથી વધુની રકમ સંસ્થાના ખાતામાં ફાળવી દેવામાં આવી છે. જેના કારણે ખેડુતોને ટન દીઠ જે ભાવ 2600 પર હતો તેને 3000 હજારથી ઉપર લઇ જઇ શક્યા છીયે તેમજ એક્સપોર્ટ કોટામાં પણ સરકાર દ્વારા 13.88 જેટલો ભાવ પ્રતિ ક્વીન્ટલે ટ્રાન્સપોર્ટ સબસીડી આપવાનુ નક્કી કરતા સરકારની ખેડુત નીતીને પણ વધાવી હતી. કેતન પટેલ દ્વારા ખેડુતોની ચીંતા કરતા જણાવ્યુ હતુ કે હવે દરેક શેરડીની જાતમાં રોગો જોવા મળી રહ્યા છે માટે મહારાષ્ટ્રથી આવતા બીયારણમાં ખાસ ધ્યાન આપી પાકમાં દવાનો છંટકાવ કરી પાક સામે રક્ષણ મેળવવા ખેડુતોને જણાવ્યુ હતુ. વધુમાં તેમણે જણાવ્યુ હતુ કે ઇઝરાયલમાં આવખતે વરસાદ ઓછો હોવાના કરણે ઉત્પાદન ઓછુ થયુ છે. જેને લઇ આ વખતે સમગ્ર વિશ્વમાં ભારત ખાંડનુ વધુ ઉત્પાદન કરનારો દેશ બનવા જઇ રહ્યો છે. તે પણ આપણા માટે મોટી સિધ્ધી હોવાનુ જણાવ્યુ હતુ.